EkBass/fiwiki-20250220-pages-articles huggingface dataset:
Koripallon Euroopan-mestaruuskilpailut 1939

Vuoden 1939 koripallon EM-kisat järjestettiin Liettuassa 21.–28. toukokuuta. Kisat järjestettiin kolmannen kerran. Kisojen mestaruuden voitti Liettua. Sij. Joukkue O V H Korit+ Korit- Koriero Pisteet 1 Liettua 7 7 0 396 137 +259 14 2 Latvia 7 5 2 353 163 +190 12 3 Puola 7 5 2 242 216 +26 12 4 Ranska 7 4 3 265 216 +49 11 5 Viro 7 4 3 286 167 +119 11 6 Italia 7 2 5 225 216 +9 9 7 Unkari 7 1 6 162 343 -181 8 8 Suomi 7 0 7 70 541 -471 7 == Ottelutaulukko == Liettua Latvia Puola Ranska Viro Italia Unkari Suomi Liettua 37–36 46–18 48–18 33–14 41–27 79–15 112–9 Latvia 43-20 45-26 38-23 58-24 108-7 Puola 38-36 35-31 43-27 42-20 46-13 Ranska 33-31 31-24 45-19 76-11 Viro 26-25 29-22 64-18 91-1 Italia 39-21 63-13 Unkari 45-16 Suomi == Aiheesta muualla == *FIBA Europe Luokka:Koripallon Euroopan-mestaruuskilpailut Luokka:Vuoden 1939 koripallo Luokka:Liettuan koripallo Luokka:Kaunasin urheilu
Yksityisyys

Yksityisyys tarkoittaa luonnollisen henkilön oikeutta suojautua ulkopuoliselta puuttumiselta. Se voi tarkoittaa myös niitä käytännön mahdollisuuksia, joiden avulla henkilö kykenee suojautumaan ulkopuolisten puuttumiselta.MOT Tietotekniikan liiton ATK-sanakirja, Yksityisyys Oikeutta yksityisyyteen pidetään yhtenä ihmisoikeuksista ja siitä määrätään ihmisoikeuksien yleismaailmallisen julistuksen 12. artiklassa. ==Yksityisyys internetissä== Vuonna 2013 tietovuotaja Edward Snowden sanoi Channel 4 -tv-kanavan lähetyksessä, että "meillä on taskuissamme laitteita, jotka seuraavat kulkuamme kaikkialle. Tänään syntyvä lapsi kasvaa ilman mitään käsitystä yksityisyydestä." Snowdenin mukaan nykymaailmassa varttuvat eivät ymmärrä, mitä merkitsee yksityinen hetki tai tallentamaton ajatus. "Tämä on ongelma, koska yksityisyydellä on väliä. Yksityisyys auttaa meitä määrittelemään sen, keitä me olemme ja keitä me haluamme olla", Snowden sanoi. == Suomessa == Suomessa yksityisyys on perustuslain turvaama oikeushyvä. Sen läheisoikeuksia on muun muassa kotirauha ja kirjesalaisuus. Yksityisyyden arvostus perusoikeutena on kasvanut 2000-luvulla ja asiaan liittyvä lainsäädäntö on herättänyt huomiota. Yksityisyyden suojasta säädetään tarkemmin esimerkiksi yksityisyyden suojasta työelämässä annetussa laissa (759/2004).Laki yksityisyyden suojasta työelämässä Finlex Yksityisyyden käsitettä ei ole Suomessa määritelty missään laissa tai säädöksessä. Ensimmäisen kerran yksityisyyden käsite omaksuttiin vuoden 1988 henkilörekisterilakiin. Henkilötietolain perusteluissa todetaan yksityisyyden suojan voivan ilmetä eri tilanteissa eri tavoin. ==Euroopan ihmisoikeustuomioistuimen tuomio Suomelle== Euroopan ihmisoikeustuomioistuin (EIT) on antanut v. 2014 Suomea koskevan tuomion, jonka mukaan Euroopan ihmisoikeussopimuksen 8. artiklassa turvattua oikeutta yksityiselämän kunnioittamiseen oli loukattu.Euroopan ihmisoikeustuomioistuimen tuomio yksityiselämän kunnioitusta koskevassa asiassa ==Katso myös== *Anonyymi *Henkilörekisteri *Kirjesalaisuus *Kotirauha *Pakkokeinot Suomessa *Privacy International *Salakuuntelu *Tietomurto *Tietosuoja *Tietoturva *Vaitiolovelvollisuus *Valvonta *Yksityisyyden suoja *Yksityiselämää loukkaava tiedon levittäminen == Lähteet == == Aiheesta muualla == * Luokka:Seulonnan keskeiset artikkelit
Yoshi’s Cookie

Yoshi’s Cookie () on Nintendon julkaisema pulmapeli, joka on julkaistu NES ja Game Boy -pelikonsoleille. Pelin kehittänyt Bullet-Proof Software julkaisi pelin myöhemmin myös Super Nintendo Entertainment Systemille. == Pelaaminen == Pelissä on tarkoitus järjestellä pelikentällä olevia keksejä siten, että yhteen riviin tulee vain yhdenlaisia pikkuleipiä. == Aiheesta muualla == * Luokka:Game Boy -pelit Luokka:Nintendo Entertainment System -pelit Luokka:Pulmapelit Luokka:Super Nintendo Entertainment System -pelit Luokka:Virtual Console -pelit Luokka:Vuoden 1992 videopelit Luokka:Yoshi-pelit Luokka:Mario-pelit
Iiro Luoto

Iiro Luoto (s. 8. lokakuuta 1984 Espoo) on suomalainen amerikkalaisen jalkapallon pelaaja, joka pelasi sekä hyökkäyksen linjassa että sisempänä laitahyökkääjänä. Luoto pelasi urallaan ammattilaisena Suomessa, Saksassa ja Sveitsissä, sekä kaudella 2007 NFL-seura New York Jetsin harjoituskokoonpanossa. Luoto on aloittanut uransa Helsinki Roostersissa. Hän eteni kansainväliseen NFL Europa -liigaan, jossa pelasi kolme kautta vuosina 2004–2006. Vuonna 2006 Luoto voitti Frankfurt Galaxyssa sarjan mestaruuden eli World Bowlin. Vuonna 2007 Luoto oli New York Jetsin harjoitusjoukkueessa, jossa paikka ei auennut ja hän palasi Suomeen Helsinki Wolverinesiin. Kaudet 2009 ja 2010 hän edusti Porvoon Butchersia. Vuonna 2011 Luoto siirtyi Sveitsin pääsarjaan Calanda Broncosiin. Kahden vuoden jälkeen Luoto palasi Suomeen ja siirtyi helmikuussa 2013 Helsinki Wolverinesiin.Iiro Luoto ja Helsinki Wolverines sopimukseen Seuraavana kautena hän palasi Roostersiin. Luoto päätti pelaajauransa kauden 2018 jälkeen. Luoto valittiin jäseneksi numero 44 Suomen Amerikkalaisen Jalkapallon Liiton Hall of Fameen 8. syyskuuta 2024. ==Lähteet== ==Aiheesta muualla== Luokka:Suomalaiset amerikkalaisen jalkapallon pelaajat Luokka:Vuonna 1984 syntyneet Luokka:Elävät henkilöt
Monica (laulaja)

Monica Denise Brown, o.s. Arnold, (s. 24. lokakuuta 1980 Atlanta, Georgia, Yhdysvallat) on yhdysvaltalainen laulaja-lauluntekijä ja näyttelijä. == Diskografia == ===Albumit=== * 1995: Miss Thang * 1998: The Boy Is Mine * 2002: All Eyez on Me * 2003: After the Storm * 2006: The Makings of Me * 2009: Still Standing ===Singlet=== Vuosi Single Listasijoitus Albumilta U.S. U.S. R&B; UK AUS NZ GER NL CAN 1995 "Don't Take It Personal (Just One of Dem Days)" 2 1 32 7 5 − 20 − Miss Thang "Like This and Like That"1 7 1 33 − 18 − − − "Before You Walk out of My Life" 7 1 22 − 8 − − − 1996 "Why I Love You So Much" 9 3 − − 22 − − − "Ain't Nobody" (feat. Treach)2 9 46 − − 22 − − − The Nutty Professor soundtrack 1997 "For You I Will" 4 2 27 45 2 80 51 − Space Jam soundtrack 1998 "The First Night" 1 1 6 30 15 63 22 6 The Boy Is Mine 1999 "Angel of Mine" 1 2 55 12 36 22 − 10 "Street Symphony" 120 50 − − − − − − "Inside"4 − − − − − − − − "Gone Be Fine" (feat. OutKast)3 − 105 − − − − − − "Right Here Waiting" (feat. 112)3 − 101 − − − − − − 2001 "Just Another Girl" 64 34 − − − − − − Down to Earth soundtrack 2002 "All Eyez on Me" 69 32 − 39 29 81 − − All Eyez on Me "Too Hood" (feat. Jermaine Dupri)3 − 111 − − − − − − 2003 "So Gone" 10 1 77 − − − − 17 After the Storm "Knock Knock" 75 24 − − − − − − "Get It Off" (featuring Dirtbag)2 − 103 − − − − − − 2004 "U Should've Known Better" 19 6 − − − − − − 2006 "Everytime tha Beat Drop" (feat. Dem Franchize Boyz) 48 11 − − − − − − The Makings of Me "A Dozen Roses (You Remind Me)" − 48 − − − − − − 2007 "Sideline Ho"3 − 45 − − − − − − "Hell No (Leave Home)" (feat. Twista)3 − 114 − − − − − − 2008 "Still Standing" (feat. Ludacris)3 − 74 − − − − − − Still Standing == Filmografia == ===Elokuvat=== Vuosi Elokuva Rooli Muuta 2000 Boys and Girls Katie sivuosa Love Song Camille Livingston pääosa 2006 ATL Waffle House Waitress cameo-rooli 2009 Pastor Brown Lisa Cross ===Televisio=== * All That (3 jaksossa; 1995, 1997, 1999) − Oma itse * American Dreams (1 jaksossa; 2003) − Special * Beverly Hills 90210 (2 jaksossa; 1997, 1999) − Oma itse * Felicity (1 jaksossa; 2001) − Sarah Robinson * Keyshia Cole: The Way It Is (3 jaksossa; 2006–2008) − Oma itse * Living Single (1 jaksossa; 1996) − Marissa * The Single: Monica (special; 2008) − Oma itse == Aiheesta muualla == * Viralliset sivut Luokka:Yhdysvaltalaiset laulajat Luokka:Yhdysvaltalaiset laulaja-lauluntekijät Luokka:Yhdysvaltalaiset näyttelijät Luokka:Vuonna 1980 syntyneet Luokka:Elävät henkilöt
Simo Saloranta

Simo Sakari Saloranta (12. joulukuuta 1934 Lieto – 8. marraskuuta 2017 Raisio)Kuolinilmoitus, Turun Sanomat 3.12.2017, s. 23 oli suomalainen kestävyysjuoksija. Saloranta sijoittui Rooman 1960 olympialaisten 10 000 metrin juoksussa 21:nneksi. Hän karsiutui 5 000 metrin juoksun alkuerissä sekä Rooman että neljä vuotta myöhemmin Tokion olympialaisissa. Pohjoismaiden mestaruuskilpailuissa hän saavutti hopeaa 5 000 metrillä vuonna 1961 ja 10 000 metrillä vuonna 1963. Hän edusti Suomea 20 maaottelussa vuosina 1959–1965 ja saavutti niissä yhteensä seitsemän henkilökohtaista voittoa. Seuratasolla ”Simppa” Saloranta edusti Liedon Parmaa, Naantalin Löylyä ja Turun Urheiluliittoa. Hän voitti Suomen mestaruuden 5 000 metrillä vuosina 1961, 1963 ja 1964, 10 000 metrillä vuonna 1960 sekä 4 × 1 500 metrin viestijuoksussa vuonna 1964. Hän saavutti 5 000 metrillä SM-hopeaa vuosina 1959 ja 1960 sekä SM-pronssia vuonna 1962. Hän oli kolmas 14 minuutin rajan 5 000 metrin juoksussa alittanut suomalainen. Hän juoksi 2 000 metrillä Suomen ennätyksen 5.11,2 vuonna 1965. ==Henkilökohtaiset ennätykset== * 1 500 metriä: 3.45,4 * 2 000 metriä: 5.11,2 * 3 000 metriä: 8.03,6 * 5 000 metriä: 13.53,4 * 10 000 metriä: 29.38,4 ==Lähteet== * * ===Viitteet=== Luokka:Suomalaiset kestävyysjuoksijat Luokka:Vuonna 1934 syntyneet Luokka:Vuonna 2017 kuolleet
V.I.C.

Victor Grimmy Owusu (s. 20. heinäkuuta 1987 Queens, New York, New York) on yhdysvaltalainen rap-artisti. == Biografia == V.I.C. syntyi New Yorkin Queensissä 20. heinäkuuta 1987. Hänen äitinsä oli newyorkilainen ja isänsä ghanalainen. Kymmenenvuotiaana Victor teki koulussa rapin huumausaineista. Pian hän muutti perheineen Atlantaan. Siellä hän työskenteli parturina ennen rap-uraansa. V.I.C. on kristitty. Hänen debyyttialbuminsa Beast julkaistiin elokuussa 2008. Albumin ensimmäinen single ”Get Silly” sijoittui Rhythmic Top 40-listan 25. sijalle. Singlen tuotannosta vastasi Soulja Boy. Yhtyeen albumi Revenge of the Beast julkaistaan vuonna 2013. == Diskografia == ===Albumit=== * Beast (2008) * Revenge of the Beast (2013) ===Singlet=== Vuosi Single U.S. Hot 100 U.S. R&B; U.S. Rap U.S. Pop Albumilta 2008 "Get Silly" 29 13 5 44 Beast "Wobble" - 102 - - "Flawless" - - - - "Blow My Mind" - - - - 2009 "Say Bow" (feat. J-Money) \- 110 96 - Revenge ===Mixtapet=== * DJ J1 Present V.I.C. In HD (2009) * DJ Jay Rock Presents V.I.C. Lord Ova Beats (2009) * DJ Grady Presents V.I.C. Swagg Thru Da Roof (2010) == Aiheesta muualla == * Virallinen sivusto == Lähteet == Luokka:Yhdysvaltalaiset hip hop -artistit Luokka:Vuonna 1987 syntyneet Luokka:Elävät henkilöt
Arosinappiperhonen

Arosinappiperhonen (Pieris chloridice) on kaaliperhosten heimoon kuuluva keskikokoinen päiväperhonen. == Koko ja ulkonäkö == Arosinappiperhosen etusiiven pituus on yleensä 20–22 mm. Siipien yläpinnan pohjaväri on valkoinen. Koiraiden etusiiven yläpuolen mustat kirjaukset ovat niukkoja ja takasiiven yläpuolella ei ole kirjauksia. Naarailla siipien yläpinnan kirjaukset ovat laajempia kuin koirailla. Arosinappiperhonen muistuttaa sinappiperhosta (Pieris daplidice). Pohjois-Amerikassa esiintyvää lajia Pontia beckerii on toisinaan pidetty arosinappiperhosen alalajina. == Levinneisyys == Arosinappiperhonen esiintyy Euroopan kaakkois- ja itäosista Vähään-Aasiaan, Irakiin, Iraniin ja idässä Mongoliaan saakka. Lajia on tavattu Suomessa ainoastaan vuonna 1970, jolloin se esiintyi vaeltajana laajan sinappiperhosen (Pieris daplidice) vaelluksen yhteydessä. == Elinympäristö == Arosinappiperhosen elinympäristöä ovat niityt, puutarhat ja myös kuivat arot ja kivikkoiset vuoristoniityt. == Lentoaika ja elintavat == Lentoaika on huhtikuusta alkaen läpi kesän ainakin kahtena sukupolvena. Laji talvehtii kotelona. Suomeen vaeltaneet yksilöt on tavattu heinäkuun loppupuolella ja elokuun alussa. == Ravintokasvi == Toukan ravintokasveja ovat pernaruohot (Sisymbrium) ja litutillit (Descurainia). ==Lähteet== * * * == Aiheesta muualla == * Laji.fi: Arosinappiperhonen (Pontia chloridice) * UniProt: Taxonomy - Pontia chloridice Luokka:Kaaliperhoset
Reijo Höykinpuro

Reijo Untamo Höykinpuro (16. elokuuta 1933 Alajärvi – 16. helmikuuta 2024 Jämsä) oli suomalainen kestävyysjuoksija. Höykinpuro karsiutui Rooman 1960 olympialaisissa 5 000 metrin juoksun alkuerissä. Pohjoismaiden mestaruuskilpailuissa hän voitti kultaa 5 000:lla ja 10 000 metrillä vuonna 1961 sekä saavutti pronssia 5 000 metrillä vuonna 1963. Hän edusti Suomea 19 maaottelussa vuosina 1958–1963. Seuratasolla Höykinpuro edusti muun muassa Jyväskylän Kenttäurheilijoita. Hän voitti Suomen mestaruuden maastojuoksussa vuonna 1959, 5 000 metrillä vuosina 1960 ja 1962 sekä 10 000 metrillä vuonna 1962. Hän saavutti SM-hopeaa 5 000 metrillä ja maastojuoksussa vuonna 1963 sekä SM-pronssia 5 000 metrillä vuonna 1958. Hän oli toinen 14 minuutin rajan 5 000 metrin juoksussa alittanut suomalainen. Hän juoksi 3 000 metrillä Suomen ennätyksen 8.01,4 vuonna 1960. Reijo Höykinpuron nuoremmat veljet Pekka ja Paavo Höykinpuro kilpailivat myös kestävyysjuoksussa. ==Henkilökohtaiset ennätykset== * 1 500 metriä: 3.47,6 (vuonna 1957) * 3 000 metriä: 8.01,4 (vuonna 1960) * 5 000 metriä: 13.52,6 (vuonna 1959) * 10 000 metriä: 30.03,2 (vuonna 1961) ==Lähteet== * * ===Viitteet=== Luokka:Suomalaiset kestävyysjuoksijat Luokka:Suomalaiset poliisit Luokka:Vuonna 1933 syntyneet Luokka:Vuonna 2024 kuolleet
Maitotiiviste

Maitotiiviste on, toisin kuin maitojauhe, nestemäinen tuote. Se valmistetaan poistamalla vesi vain osittain maidosta. Suomessa maitotiivisteet jaetaan Euroopan unioninmääräykset huomioon ottaen seuraavasti (2007): Sokeroimattomat maitotiivisteet *runsasrasvainen maitotiiviste *rasvainen maitotiiviste *maitotiiviste (painosta vähintään 7,5 % rasvaa ja vähintään 25 % maidon kuiva-ainetta) *vähärasvainen maitotiiviste Sokeroidut maitotiivisteet *sokeroitu maitotiiviste *sokeroitu vähärasvainen maitotiiviste *sokeroitu rasvaton maitotiiviste Kaikissa näissä vähintään 20 % pitää olla maidon kuiva- ainetta. Sallittuja lisäaineita ovat muun muassa eräät vitamiinit ja kivennäisaineet sekä sakkaroosi (sokeri). Valmistuksen yhteydessä maitotiivisteeseen voidaan lisätä kermaa, kokonaan kuivattua maitoa tai molempia, aivan kuten myös raaka-aineiksi luokiteltavia maidon ainesosia. Maitotiivisteiden säilöminen tulee toteuttaa joko lämpökäsittelyllä tai sokeroinnilla. ==Katso myös== * Kondensoitu maito ==Lähteet== * Kauppa- ja teollisuusministeriön asetus 26.11.2007 Luokka:Maitotuotteet
Pekka Höykinpuro

Pekka Höykinpuro (17. tammikuuta 1935 Alajärvi – 11. heinäkuuta 2022 Tampere)Kuolinilmoitus. Aamulehti 28.8.2022 oli suomalainen kestävyysjuoksija. Höykinpuro edusti Alajärven Ankkureita vuoteen 1956, vuonna 1957 Jyväskylän Kenttäurheilijoita ja sen jälkeen Tampereen Poliisi-Urheilijoita. Höykinpuro voitti Suomen mestaruuden maastojuoksun pitkällä matkalla vuonna 1959. Hän saavutti SM-pronssia maastojuoksun lyhyellä matkalla vuonna 1957 ja 1 500 metrillä vuonna 1960. Hän edusti Suomea kolmessa maaottelussa vuosina 1958–1959. Pekka Höykinpuron vanhempi veli Reijo Höykinpuro oli kestävyysjuoksussa olympiaedustaja ja moninkertainen Suomen-mestari. Pekka Höykinpuron kaksosveli Paavo Höykinpuro saavutti maastojuoksussa nuorten Suomen-mestaruuden vuonna 1954. Pekka Höykinpuro oli ammatiltaan poliisi. ==Henkilökohtaiset ennätykset== * 1 500 metriä: 3.47,0 * 3 000 metriä: 8.16,2 * 5 000 metriä: 14.12,4 * 10 000 metriä: 29.55,2 * 3 000 metrin esteet: 8.54,2 ==Lähteet== * * ===Viitteet=== Luokka:Suomalaiset kestävyysjuoksijat Luokka:Vuonna 1935 syntyneet Luokka:Vuonna 2022 kuolleet
Älä kysy kuolleilta, he sanoivat

Älä kysy kuolleilta, he sanoivat on Eleanoora Rosenholmin toinen, vuonna 2008 julkaistu studioalbumi. Albumi nousi Suomen virallisen listan sijalle 17. == Tuotantotiedot == Albumin ovat säveltäneet Mika Rättö, Pasi Salmi ja Noora Tommila, Olli Joukio, Tuomas Niskanen, Alpo Nummelin, Jussi Reunamäki ja Turo Sinkkonen. Levyllä esiintyy edellisten lisäksi virailijana myös Harri Sippola. Kappaleet on sanoittanut Mikä Rättö. Albumin ovat äänittäneet, miksanneet ja masteroineet Pasi Salmi, Sami Sänpäkkilä ja Mika Rättö SS-Palace-studiolla. Albumi on julkaistu Fonal Records -levy-yhtiölle. == Kappaleet == # # # # # # # # # == Triviaa == * Kappaleessa "Kopiokissa 2 - Syystalven demoni" lauletaan: "Syyskuun kahdeskymmeneskolmas, lisääntyivät murhat pakkasaamujen myötä". Kyseisenä päivänä tapahtuivat Kauhajoen koulusurmat. Levy julkaistiin kuitenkin tätä ennen. == Arvostelut == * Desibeli.net: Desibeli.net * Dome.fi: Dome.fi * Helsingin Sanomat: Nyt.fi * Rumba: negatiivinenRumba * Soundi: Soundi == Lähteet == Luokka:Vuoden 2008 albumit Luokka:Eleanoora Rosenholmin albumit
Pesäpallon SM-sarja 1942

Vuoden 1942 pesäpallon SM-sarjaan osallistui vain neljä edellisvuoden yhdestätoista joukkueesta: Helsingin Pallonlyöjät, Riihimäen Pallonlyöjät, Toijalan Pallo-Veikot ja Haminan Palloilijat. Välisarjasta nostettiin lisäksi kaksi joukkuetta: Seinäjoen Maila-Jussit ja Valtion Lentokonetehtaan joukkue Tampereelta. Pallo-Toverit palasi myös sarjatoimintaan, jossa seuraa ei vuoden 1939 jälkeen ollut nähty. Sarja nimettiin poikkeuksellisista oloista johtuen Sotasarjaksi. Lentokonetehtaan joukkue voitti mestaruuden ja sai nimensä viralliseen mestariluetteloon. Kausi oli SM-sarjan 20. loppuun viety kausi. == Sotasarja == Joukkue O V T H Juoksut Pts VLT HPL RPL ToPV PT HP SMJ Valtion lentokonetehdas 6 5 0 1 23-18 10 0-3 4-3 Helsingin Pallonlyöjät 6 4 1 1 32-16 9 3-6 6-1 4-1 2-2 7-4 10-2 Riihimäen Pallonlyöjät 6 3 1 2 38-22 7 9-2 Toijalan Pallo-Veikot 6 3 0 3 29-23 6 3-5 8-6 11-1 Helsingin Pallo-Toverit 6 2 2 2 20-19 6 1-2 6-6 2-4 3-2 6-3 Haminan Palloilijat 6 2 0 4 16-29 4 0-13 5-2 Seinäjoen Maila-Jussit 6 0 0 6 13-44 0 5-6 0-2 Sarjasta ei pudotettu yhtään joukkuetta, mutta vuoden 1943 sarjaan nostettiin lisäksi Kouvolan Pallonlyöjät ja Työväen Mailapojat Helsingistä, josta tuli näin ollen ensimmäinen TUL:n seura, joka osallistui PPL:n Mestaruussarjaan. ==Mestarijoukkue== * Oiva Manninen * Mauno Heliö, polttaja * Erkki Lahtinen, lukkari * Juhani Vellamo, 3-vahti * Veikko Lahti * Hans Porras * Heikki Koivistoinen, 1-vahti * Olli Heliö, 2-vahti * Onni Ahonen * Tauno Kytölä ==Lähteet== * http://www.pesis.fi/@Bin/352392/msu1942.txt * http://kotisivukone.fi/files/vessix.kotisivukone.com/Pesis/1942/hp-tpvym.jpg * http://www.mrasilainen.com/Koosteet/1940-1944_s.pdf Miesten 1942 Luokka:Vuoden 1942 pesäpallo
Rochefort (panimo)

Rochefort-panimo () on belgialainen trappistien panimo, jonka valmistamia ovat oluet Rochefort 6 (7,5 %), Rochefort 8 (9,2 %) ja Rochefort 10 (11,3 %). Olutta on tehty Notre-Dame de Saint-Rémyn luostarissa lähellä Rochefortia ainakin vuodesta 1595.Alko.fi Alkosta ovat saatavilla oluet Rochefort 6, 8 ja 10. == Lähteet == Luokka:Belgialaiset panimot ja olutmerkit
Rochefort

Rochefort voi viitata useisiin asioihin: * Rochefort, kaupunki Belgiassa * Rochefort, kunta Charente-Maritimen departementissa Ranskassa * Rochefort, kunta Savoien departementissa Ranskassa * Rochefort-en-Terre, kunta Morbihanin departementissa Ranskassa * Rochefort-en-Yvelines, kunta Yvelinesin departementissa Ranskassa * Rochefort-sur-Brévon, kunta Côte-d'Orin departementissa Ranskassa * Rochefort-Samson, kunta Drômen departementissa Ranskassa * Rochefort, kunta Sveitsissä * Rochefort, belgialainen trappist- panimo * Rochefort, sukunimenä: ** Christiane Rochefort (1917–1998), ranskalainen kirjailija ** Henri Rochefort (1830–1913), ranskalainen toimittaja ja kirjailija ** Jean Rochefort (1930–2017), ranskalainen näyttelijä ** Normand Rochefort (s. 1961), kanadalainen jääkiekkoilija.
Niilo Koivunalho

Niilo Koivunalho (15. heinäkuuta 1902 Tarvasjoki – 8. tammikuuta 1971) oli suomalainen keskimatkojen juoksija. Koivunalho voitti 1 500 metrin Suomen- mestaruuden Kalevan kisoissa 1925 ja sijoittui hopealle 1929. Maastojuoksun SM-kilpailuissa 1925 hän sijoittui toiseksi 10 kilometrin matkalla. Koivunalho edusti Tarvasjoen Urheilijoita. Vuonna 1926 hän siirtyi Turun Urheiluliittoon ja saavutti tällöin maailmanennätyksen 4×1 500 metrin viestijuoksussa. ==Aiheesta muualla== * Luokka:Suomalaiset keskimatkojen juoksijat Luokka:Suomalaiset maastojuoksijat Luokka:Vuonna 1902 syntyneet Luokka:Vuonna 1971 kuolleet
Kuvandyk

Kuvandyk () on kaupunki Orenburgin alueella Venäjällä. Se sijaitsee Uralin eteläosassa Sakmarajoen varrella 194 kilometriä Orenburgista itään. Kaupunki on Kuvandykin piirin keskus. Sen kautta kulkee Orenburgin ja Orskin välinen rautatie. Asukkaita on 28 300 henkeä (vuonna 2008). 1800-luvun lopulla muuttaneet venäläiset ja ukrainalaiset uudisasukkaat perustivat paikalle Pokrovkan kylän. Vuonna 1915 sen kautta vedettiin rautatie, ja paikallinen asema sai nimen Kuvandyk. Asemataajamasta tuli kaupunki vuonna 1953. Tärkeimmät tuotantolaitokset ovat Rusalin kryoliittitehdas ja OAO Dolinan konepaja. ==Lähteet== * ==Aiheesta muualla== * Kuvandykin kaupungin sivusto Luokka:Orenburgin alueen kaupungit
Lounais-Suomen Jätehuolto

Lounais-Suomen Jätehuolto (LSJH) on 18 kunnan omistama yhtiö, joka huolehtii kuntien puolesta asukkaiden jätehuollon järjestämisestä ja jäteneuvonnasta. Yhtiö tarjoaa palveluita myös kuntien kiinteistöille. LSJH:n toimialueella asuu noin 440 000 asukasta ja vapaa-ajan asuntoja on noin 40 000. Yhtiön omistajakuntia ovat Aura, Kaarina, Kemiönsaari, Lieto, Marttila, Masku, Mynämäki, Naantali, Nousiainen, Paimio, Parainen, Pöytyä, Raisio, Rusko, Salo, Sauvo, Turku ja Uusikaupunki. Suurimmat omistajat ovat Turun kaupunki 23 % ja Salon kaupunki 20,21 % osuuksilla. Kunnat eivät rahoita yhtiön toimintaa, vaan jätehuoltopalvelut rahoitetaan pääasiassa jätteenkäsittely- ja palvelumaksuilla sekä jätehuollon perusmaksulla. LSJH:n alueella on 13 palvelevaa lajitteluasemaa aina Utöstä Yläneelle ja Uuteenkaupunkiin. Asukkaita palvelevat myös LSJH:n kiertävät keräykset Siira ja Pop up -lajitteluasema sekä yhteistyössä Pidä Saaristo Siistinä ry:n kanssa toteutettavat saariston romunkeräys ja venekeräys. Lounais-Suomen Jätehuollolle on myönnetty Suomalaisen Työn Liiton Avainlippu- ja Yhteiskunnallinen yritys -merkki. == LSJH:n jätekeskukset ja lajitteluasemat == * Topinojan jätekeskus, Turku * Korvenmäen jätekeskus, Salo * Isosuon jätekeskus, Raisio, Naantali, Masku * Rauhalan jätekeskus, Parainen * Auranmaan lajitteluasema, Lieto * Houtskarin lajitteluasema, Parainen * Kemiönsaaren lajitteluasema, Kemiönsaari * Korppoon lajitteluasema, Parainen * Paimion lajitteluasema, Paimio * Perniön lajitteluasema, Salo * Uudenkaupungin materiaalinkäsittelykeskus, Uusikaupunki * Yläneen lajitteluasema, Pöytyä * Mörttilän lajitteluasema, Parainen Luokka:Kunnalliset liikelaitokset Luokka:Suomalaiset jätehuoltoyhtiöt Luokka:Varsinais-Suomi Luokka:Suomalaiset julkisomisteiset yhtiöt
Pääsihteeri

Pääsihteeri on johtohenkilö tietyissä organisaatioissa kuten puolueissa. Pääsihteeri on järjestön toimeenpaneva elimen, sihteeristön johtaja. Esimerkiksi YK:n ja Naton johtohenkilöt ovat pääsihteereitä. Myös monilla muilla monenkeskisillä, monista valtioista muodostuvilla organisaatioilla on pääsihteereitä. Tämä korostaa järjestön monikansallista luonnetta ja sitä, että lopullinen päätöksenteon oikeus on jäsenvaltioilla. Suomessa joillain kansalaisjärjestöillä on pääsihteeri. Suomen eduskunnalla on pääsihteeri, joka toimii eduskunnan kanslian päällikkönä sekä eduskunnan sihteerinä. == Lähteet == Luokka:Organisaatiot
Senoit

Senoit ovat yksi Malesian alkuperäiskansoista. Termiä käytetään sateenvarjonimityksenä useammalle erilliselle ryhmälle, joita yhdistää kaskiviljely elinkeinona sekä aslialaisiin kieliin lukeutuvat senoikielet. Myös semangit puhuvat keski-aslialaisia kieliä, mutta heidät luetaan erilliseksi ryhmäkseen. Senoista ja muista Malakan niemimaan alkuperäiskansoista käytetään yleisnimitystä orang aslit. ==Senoiryhmät ja asuinalue== Senoihin lukeutuvat semait, temiarit, jah hutit, che wongit, semelait, semoq berit ja btsisit. Suurin osa senoista elää vuoristosademetsäalueella, joka kulkee Malakan niemimaan poikki pohjois- eteläsuunnassa. Temiareja on eteläisessä Kelantanissa ja pohjoisessa Perakissa. Semait asuttavat Pahangia ja kaakkois-Perakia. Muut ryhmät asuvat Pahangissa. Senoita oli vuonna 1983 yhteensä noin 25 000 ja heidän määränsä on kasvanut sittemmin nopeasti. ==Historia== 230px|thumb|oikea|Aseistettuja senoimiehiä Malaijan kriisin aikana vuonna 1953. Britit käyttivät heitä kommunistisissejä vastaan. Senoiden esi-isät saapuivat Malakan niemimaalle 10 000–8 000 vuotta sitten mahdollisesti sekoittuen jo paikalla olleiden semangien kanssa. Malaijit saapuivat myöhemmin ja kävivät alun perin kauppaa alkuperäisväestön kanssa eläen näiden kanssa rinnakkain suhteellisen rauhallisesti. Kun alueelle alkoi syntyä malaijivaltioita, senoista tuli ensin näiden alamaisia ja malaijien käännyttyä islamiin heistä tuli lisäksi paheksuttuja vääräuskoisia. Pakanoina senoit joutuivat orjakauppiaiden kohteeksi. Senoista toisinaan käytetty nimitys sakai tarkoittaakin vääräuskoista orjaa. Vaikean historian takia senoiden suhteet malaijiväestöön ovat edelleen varaukselliset. ==Kulttuuri== Senoit ovat perinteisesti asuneet kylissä, jotka koostuvat 30–200 henkilöstä. Senoit ovat maanviljelijöitä ja he kasvattavat pääasiassa riisiä ja maniokkia. Viljeleminen tapahtui perinteisesti kaskiviljelynä. Lisänä tälle harjoitetaan metsästystä ja kalastusta sekä metsistä löytyvien tuotteiden, kuten banaaninlehtien, myymistä. Senoit harjoittavat edelleen perinteistä uskoaan, johon kuuluvat esimerkiksi erilaiset henget ja tabut. ==Lähteet== == Aiheesta muualla == Luokka:Malesian etniset ryhmät Luokka:Etelä-Aasian alkuperäiskansat
Water Joe

Water Joe on kofeiinipitoinen kivennäisvesi. Se ei sisällä sokeria, kaloreita, makuaineita eikä hiilihappoa. Yhdysvalloissa vuonna 1996http://waterjoe.com/whos-joe/faqs/ kehitettyä juomaa on saatavana myös Euroopassa nettikaupastahttps://shop.strato.de/epages/78364129.sf/en_GB/. == Lähteet == == Aiheesta muualla == * WaterJoe.com * WaterJoe.eu Luokka:Energiajuomamerkit Luokka:Yhdysvaltalaiset juomat
Isosuon jäteasema

thumb|250px|Käytöstä poistuneiden ja täytettyjen penkkojen sisältä kerätään kaatopaikkakaasua talteen putkistojen avulla. Kaasu poltetaan biokaasupumppaamon soihdussa. Isosuon jäteasema (ennen Isosuon kaatopaikka) on Naantalin, Raision ja Maskun kuntien raja-alueella sijaitseva entinen kaatopaikka ja nykyinen jäteasema. Vuonna 1984 perustetun alueen kokonaispinta-ala on 60 hehtaaria ja sen omistaa Turun Seudun Jätehuolto. Isosuolla vastaanotetaan lajiteltua hyötyjätettä, energiajätettä, tavanomaisia kaatopaikkajätteitä, sähkö- ja elektroniikkalaiteromuja, kyllästettyä puuta ja kotitalouksien ongelmajätteitä. Elokuussa 2002 otettiin Isosuolla käyttöön Suomen modernein kaatopaikkakaasua käsittelevä biokaasupumppaamo. Se kerää metaanin jätekasojen sisältä ja polttaa sen soihtupolttimessa. Kaasua ei hyödynnetä, mutta se riittäisi noin 400 omakotitalon ympärivuotiseen lämmitykseen. Hankkeen investointi oli noin 400 000 euroa. Vuonna 2003 kaasua kerättiin yhteensä noin 1,3 milj m³ ja vuonna 2004 se keräsi arviolta 65 % jäteasemalta muodostuvasta metaanista. == Maantiede == Isosuon jäteasema sijaitsee noin neljä kilometriä Raision keskustasta luoteeseen. Isosuon länsipuolella on Fortum Oy:n tuhkankaatopaikka (Härkäsuon kaatopaikka), eteläpuolella Naantalin kaupungin puhtaiden ylijäämämassojen läjitysalue (maankaatopaikka) ja koillispuolella Maskun kunnan teollisuusalue. Lähimmät asutut kiinteistöt sijaitsevat 800 metrin päässä jäteasemalta. Isosuota ympäröivät alueet ovat pääasiassa maa- ja metsätalouskäytössä. Jäteaseman ympäristössä on suuria korkeuseroja, ja se sijaitsee kallioalueen painanteessa, eikä näy laajalle alueelle. Isosuon kaatopaikan ja Fortumin Härkäsuon läjitysalueen luontaiset valumavedet ohjataan Orjanojaan josta ne edelleen kulkeutuvat Vaarjokeen. == Lähteet == Luokka:Naantali Luokka:Raisio Luokka:Masku Luokka:Kaatopaikat ja jäteasemat Luokka:Jätehuolto Suomessa
Huojuva talo

Huojuva talo on Maria Jotunin romaani, jonka hän sai valmiiksi 1935 mutta joka unohduksiin jäätyään löytyi uudestaan ja ilmestyi vasta 20 vuotta hänen kuolemansa jälkeen 1963. Ilmestyessään se oli sensaatio ja on sen jälkeen pysynyt esillä muun muassa Eija-Elina Bergholmin televisiolle ohjaaman minisarjan ja teatteriversioiden ansiosta. Jotunilla oli tarkoitus osallistua 1930-luvun alkupuolella romaanikilpailuun tällä teoksella, jonka kirjoittamisen hän oli aloittanut 1928, mutta teos valmistui kuitenkin vasta Otavan vuonna 1935 järjestämään kilpailuun. Koska Jotuni ilmoitti kilpailevansa vain voitosta, Huojuva talo jäi julkaisemattomana kustantajan arkistoon. Huojuva talo on avioliittokertomus, Eero ja Lea Markun avioliittohelvetin tarina, joka Jotunin pojanpojan Kari Tarkiaisen mukaan kuvaa myös Jotunin omaa avioliittoa. Päähenkilöistä Lea on itsenäinen nainen, joka avioliiton solmittuaan joutuu suuruudenhullun puolisonsa Eeron ailahtelevien mielentilojen uhriksi ja alistuu passiiviseksi kärsijäksi, eikä tilanne ratkea ennen kuin miehen kuolemaan. Teosta on pidetty myös hyvän ja pahan vertauskuvana: narsistisen itsekeskeinen Eero Markku edustaa pahaa, Lea ja hänen vanha ihastuksensa puolestaan edustavat hyvää. == Vastaanotto == Matti Paavilainen arvioi teosta sen ilmestyessä sekä kiittäen että kritisoiden, mutta loppuyhteenvetona hän totesi: ”...sittenkin jää tästä romaanista sellainen kuva, että se kenties on kiintoisa kuriositeetti, jonka kohtaloksi silti tulee jäädä vaille suurta menestystä.” Romaanin päätös on Paavilaisen mukaan liian sovinnainen ratkaisu. == Julkaisut == Huojuva talo on ilmestynyt ruotsiksi nimellä Ett vajande hus. Sen on kääntänyt Kerstin Lindqvist ja kustantanut Atlantis, 1999. == Lähteet == == Aiheesta muualla == * Huojuva talo Kirjasampo.fi:ssä. * Yle Areena. Äänikirjat. Maria Jotuni: Huojuva talo. Lukijana Erja Manto. * Elävä arkisto: Huojuvan talon rikos ei vanhene: Jotunin merkkiteos vavahdutti myös tv-draamana. * Matti Paavilaisen kritiikki Huojuvasta talosta (HS 10.9.1963) (Archive.org) Luokka:Suomalaiset romaanit Luokka:Vuoden 1963 kirjat Luokka:Psykologiset romaanit Luokka:Maria Jotunin teokset
Töyhtöviheltäjät

Töyhtöviheltäjät (Falcunculidae) on Australaasiassa tavattava varpuslintuheimo. Heimon taksonomia on epäselvä ja usein se liitetään viheltäjien (Pachycephalidae) heimoon. Töyhtöviheltäjien heimoon kuuluu yksi suku ja kolme lajia. Lajit ovat lännentöyhtöviheltäjä (Falcunculus leucogaster), pikkutöyhtöviheltäjä (Falcunculus whitei) ja töyhtöviheltäjä (Falcunculus frontatus). == Lähteet == Luokka:Töyhtöviheltäjät
Faustina

Faustina voi tarkoittaa: == Roomalaisia naishenkilöitä == *Annia Galeria Faustina, eli Faustina vanhempi, Rooman keisari Antoninus Piuksen vaimo **Annia Galeria Faustina, eli Faustina nuorempi, edellisen tytär ja keisari Marcus Aureliuksen vaimo ***Domitia Faustina (30. marraskuuta 147 – 151), edellisen tytär ***Annia Aurelia Galeria Faustina (s. 151), Faustina nuoremman tytär *Annia Faustina, keisari Elagabaluksen kolmas vaimo *Faustina, keisari Constantius II:n kolmas vaimo **Faustina Constantia, tytär == Pyhimyksiä == *Pyhä Faustina, 500-luvulla elänyt pyhimys *Pyhä Faustina Kowalska, puolalainen pyhimys == Muita == *Faustina Bordoni, italialainen mezzosopraano *Faustina (vuoden 1957 elokuva) *Faustina (vuoden 2001 elokuva)
Jääpallon Super Cup

Super Cup on kansainvälinen miesten maajoukkueiden jääpallokilpailu, joka järjestettiin ensimmäisen kerran tammikuussa 2005 Lappeenrannassa. Sitä hallinnoi Kansainvälinen jääpalloliitto. Seuraava Super Cup myönnettiin niin ikään Lappeenrannalle ja järjestettiin jo joulukuussa 2005. Turnaukseen osallistuvat edellisten jääpallon maailmanmestaruuskilpailuiden parhaat maat, ja kilpailumuotona on yksinkertainen sarja. ==Historia== I Super Cup järjestettiin Lappeenrannassa tammikuussa 2005. Ensimmäiseen turnaukseen osallistui kolme joukkuetta: Suomi hallitsevana maailmanmestarina, Ruotsi ja Venäjä. Voittajaksi selviytyi Ruotsi, Suomi oli toinen. II Super Cupissa turnausta laajennettiin nelijoukkueiseksi, kun Venäjän MM-kilpailuissa 2005 kolmanneksi sijoittunut Kazakstan oli halukas osallistumaan kilpailuun maailmanmestari Ruotsin, Venäjän ja neljänneksi jääneen Suomen ohella. Kazakstan vetäytyi kuitenkin turnauksesta viime hetkellä, ja se korvattiin Venäjän kakkosjoukkueella. II Super Cupin voitti Venäjä Suomen jäädessä jälleen toiseksi. Kolmas oli Ruotsi. Jääpallon III Super Cup järjestettiin joulukuussa 2009 Lappeenrannassa, ja turnauksessa pelasivat hallitseva maailmanmestari Ruotsi, Venäjä ja Suomi. Alkuperäisten suunnitelmien mukaan myös Mikkelin piti toimia turnauksen ottelupaikkakuntana ja isännöidä Suomi–Venäjä-maaottelua Hänninhaudan kentällä. Hänninhaudan rakennustöiden keskeytymisen vuoksi lokakuussa 2009 ottelu siirrettiin kuitenkin Lappeenrantaan. Ruotsi voitti turnauksen toisen kerran, Venäjä oli toinen ja Suomi kolmas. ==Turnaukset ja voittajat== Turnaus Aika Paikka Voittaja I Super Cup tammikuu 2005 Lappeenranta, Suomi II Super Cup joulukuu 2005 Lappeenranta, Suomi III Super Cup joulukuu 2009 Lappeenranta, Suomi ===Naiset=== Turnaus Aika Paikka Voittaja I Super Cup joulukuu 2010 Lappeenranta, Suomi ==Lähteet== * * ==Aiheesta muualla== *Super Cupin viralliset sivut Luokka:Jääpallokilpailut
Eteläsaarenpiopio

Eteläsaarenpiopio (Turnagra capensis) eli aiemmalta nimeltään piopio oli kuhankeittäjien heimoon kuulunut Uuden-Seelannin kotoperäinen varpuslintu, joka kuoli sukupuuttoon 1900-luvulla. == Esiintyminen == Eteläsaarenpiopiot elivät Uuden-Seelannin Eteläsaarella, nimialalaji capensis itse pääsaarella ja pienikokoisempi minor läheisellä Stephens Islandilla. Niiden sanotaan olleen yleisiä aina vuoteen 1863 saakka, minkä jälkeen kanta alkoi huveta jyrkästi, ja laji oli vähälukuinen jo 1880-luvulla. Viimeinen näyte on ammutusta yksilöstä vuodelta 1902, minkä jälkeen lajista on lukuisia enemmän tai vähemmän varmoja havaintoja, joista viimeinen tehtiin 1963. Lajin turmioksi koituivat eurooppalaisten tuomat kissat ja rotat, joista ensin mainitut söivät täysikasvuisia lintuja ja poikasia, viimeksi mainitut munia ja poikasia. Myös ihmisen aiheuttamaa elinympäristön tuhoutumista tapahtui jonkin verran. Maailman museoissa on säilynyt 12 näytettä, joista tyyppinäyte on Torontossa Royal Ontario Museumissa. == Elinympäristö == Lajin elinympäristöä oli luonnonvaraisten metsien alikasvos. == Ravinto == Laji oli kaikkiruokainen. == Lähteet == == Aiheesta muualla == *Naturalis (kolmiulotteisia valokuvia Turnagra capensis capensis-alalajin yksilöistä *Naturalis (kolmiulotteisia valokuvia Turnagra capensis turnagra-alalajin yksilöistä Luokka:Kuhankeittäjät Luokka:Sukupuuttoon kuolleet linnut
Brian Doyle-Murray

Brian Doyle-Murray (s. 31. lokakuuta 1945) on yhdysvaltalainen koomikko, käsikirjoittaja ja näyttelijä. Hän toimi näyttelijänä ja käsikirjoittajana suositussa Saturday Night Live -sarjassa vuosina 1979–1982. Hän on näyttelijä Bill Murrayn veli ja on näytellyt samoissa elokuvissa hänen kanssaan sekä ollut niissä käsikirjoittajana. == Elämä ja ura == Doyle-Murray syntyi Chicagossa irlantilaiskatolilaiseen perheeseen. Hänen veljiään ovat näyttelijät Bill, John ja Joel Murray. Näyttelijänuransa hän aloitti Second City -komediaryhmässä ja 1970-luvulla alkoi esiintyä myös elokuvissa. Vuonna 1978 hän pääsi esiintymään Saturday Nigh Liveen ja alkoi myöhemmin myös käsikirjoittamaan sarjaa. Vuonna 1980 sai ensi-iltansa Doyle-Murrayn, Harold Ramisin ja Douglas Kenneyn käsikirjoittama elokuva Latvasta laho, jossa Doyle- Murrayllä oli myös pieni sivurooli. Hän jatkoi käsikirjoitusyhteistyötä Ramisin kanssa myös elokuvassa Paratiisiklubi (1986). Elokuvia, joissa hän esiintyy sivurooleissa ovat muiden muassa Haamujen kosto (1986), Haamujengi 2 (1989) ja Joulupuu on kärvennetty (1989). Vuonna 1991 hänellä oli pieni rooli Jack Rubyna Oliver Stonen elokuvassa JFK – avoin tapaus. 1990-luvulla Doyle- Murray alkoi tehdä myös äänirooleja piirrossarjoihin. Hänen ääniroolejaan ovat muiden muassa Lentävän hollantilaisen rooli piirrossarjassa Paavo Pesusieni ja kapteeni K'nuckles sarjassa The Marvelous Misadventures of Flapjack. Hän on ääninäytellyt myös videopeleissä, kuten SpongeBob SquarePants: Battle for Bikini Bottom (2003) ja Jade Empire (2005). == Lähteet == == Aiheesta muualla == Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvanäyttelijät Luokka:Yhdysvaltalaiset koomikot Luokka:Videopelien ääninäyttelijät Luokka:Vuonna 1945 syntyneet Luokka:Elävät henkilöt
Sukasmaluri

Sukasmaluri (Dasyornis brachypterus) on erittäin uhanalainen Australian kotoperäinen varpuslintu. __NOTOC__ == Koko ja ulkonäkö == Sukasmaluri on huono lentäjä, ja se liikkuu enimmäkseen maassa tiheän aluskasvillisuuden suojassa. == Esiintyminen == Sukasmalurin nimialalaji brachypterus elää Australian Uuden Etelä-Walesin ja Victorian itäosissa, alalaji monoides Uuden Etelä-Walesin koillisosassa ja Queenslandin kaakkoisosassa. Pohjoisemman monoides-alalajin kanta on taantunut vuoden 1988 noin 206 parista vuosien 2006–2007 noin 13 pariin. Nimialalajin kanta on pysynyt vakaana neljässä eristyneessä populaatiossa, joista kussakin on noin 600 yksilöä, eli yhteensä noin 1 600 yksilöä. Laji on kärsinyt toistuvista kuloista, jotka ovat polttaneet sen tarvitseman tiheän alikasvoksen. Se ei myöskään ole sopeutunut maatalouden muutoksiin. == Elinympäristö == Lajin elinympäristöä on metsien alikasvos, nummet. == Lähteet == * ADW (kuva) === Viitteet === Luokka:Uhanalaiset linnut Luokka:Sukasmalurit
Kumpulan kasvitieteellinen puutarha

Helsingin yliopiston kasvitieteellinen puutarha Helsingin Kumpulassa kuuluu Helsingin yliopiston Luonnontieteellisen keskusmuseon kasvitieteen yksikköön. Puutarha ylläpitää tieteellistä elävien kasvien kokoelmaa tutkimus- ja opetuskäyttöä varten. Kumpulan puutarha sai alkunsa, kun Kaisaniemen kasvitieteellisen puutarhan toimintaa alkoi 1900-luvulla rajoittaa tilanahtaus. Kun 1970-luvulla päätettiin yliopiston hajasijoittamisesta neljälle kampukselle, varattiin samalla Kumpulan kampuksen yhteydestä maata uutta kasvitieteellistä puutarhaa varten. Kumpulan puutarhan alue rajattiin vuonna 1987. Uusi puutarha rakennettiin Kumpulan kartanon entiseen puistoon ja se avattiin yleisölle vuonna 2009. Tutkijoiden ja opettajien käytössä se oli jo aikaisemmin. Puutarha on jaettu hyötykasviosastoon ja kasvimaantieteelliseen osastoon, jossa kasvit on järjestetty niiden alkuperän mukaan. Kasveja kerätään sellaisilta alueilta, joiden ilmasto on Etelä-Suomen ilmaston kaltainen: Euroopasta, Pohjois-Amerikasta, ja Kaukoidästä. == Katso myös == * Kasvimuseo * Kaupunginpuutarha eli Talvipuutarha * Vallilanlaakso == Lähteet == == Aiheesta muualla == Luokka:Helsingin nähtävyydet Luokka:Suomen kasvitieteelliset puutarhat Luokka:Luonnontieteellinen keskusmuseo Luokka:Kumpula
Sonntagskonzert

Sonntagskonzert on saksalaisen laulajan Heinon studioalbumi vuodelta 1974. ==Kappaleet== # # # # # # # # # # # # # # # # ==Lähteet== * Heinon virallinen diskografia Luokka:Vuoden 1974 albumit Luokka:Heinon albumit
A Festive German Christmas

A Festive German Christmas on saksalaisen laulajan Heinon studio-albumi vuodelta 1974. ==Kappaleet== # Es ist für uns eine Zeit angekommen (Potp.) # Die Himmel rühmen # So nimm denn meine Hände # Lobe den Herren # Menschen, die ihr wart verloren # Still wie die Nacht # Ich bete an die Macht der Liebe # Ave Maria (Bach-Gounod) ==Lähteet== * Heinon virallinen diskografia Luokka:Vuoden 1974 albumit Luokka:Heinon albumit
Herranen aika

Herranen aika on Arto Paasilinnan kirjoittama humoristinen kirja, jonka on julkaissut WSOY vuonna 1980. Kirja kertoo helsinkiläisen miehen äkillisestä kuolemasta ja kuolemanjälkeisestä elämästä kuolleiden maailmassa. Kuolleiden maailma on maantieteellisesti sama kuin elävien, mutta siellä asuvat sekä elossa olevat että kuolleet. Kuolleet asuvat aikansa tässä maailmassa kunnes haihtuvat pois. Kuolleet voivat keskustella keskenään, mutteivät elävien kanssa. Kuolleet voivat liikkua paikasta toiseen ajatuksen nopeudella. Kuolleiden maailmassa päähenkilö tapaa mm. paavi Pius IX:n, J. V. Snellmanin sekä arkeologi Sakari Pälsin. Luokka: Arto Paasilinnan teokset Luokka: Vuoden 1980 kirjat Luokka:Uskontoteemainen kaunokirjallisuus
Deutsche Weihnacht ... und festliche Lieder

Deutsche Weihnacht ... und festliche Lieder on saksalaisen laulajan Heinon studio-albumi vuodelta 1974. ==Kappaleet== # Es ist für uns eine Zeit angekommen (Potp.) # Die Himmel rühmen # So nimm denn meine Hände # Lobe den Herren # Menschen, die ihr wart verloren # Still wie die Nacht # Ich bete an die Macht der Liebe # Ave Maria (Bach-Gounod) ==Lähteet== * Heinon virallinen diskografia Luokka:Vuoden 1974 albumit Luokka:Heinon albumit
28 Heino-Hits zum Tanzen und Mitsingen

28 Heino-Hits zum Tanzen und Mitsingen on saksalaisen laulajan Heinon studio- albumi vuodelta 1974. ==Kappaleet== # Edelweiß # Hoch auf dem gelben Wagen # Mohikana Shalali # Hey Capello (Es lebt eine Frau in Spanien) # Carneval in Rio # La Montanara # Treue Bergvagabunden # Blau blüht der Enzian # In einer Bar in Mexico # Tampico # Die Sonne von Mexico # Das Kufsteinlied # Schneewalzer # So ein Tag, so wunderschön wie heute # Uns scheint der Mond so hell # Polenmädchen # In Junkers Kneipe # Karamba, Karacho, ein Whisky # Überall # Wir lieben die Stürme # Schwarzbraun ist die Haselnuß # Ein Heller und ein Batzen # Westerwaldlied # Heut noch sind wir hier zu Haus # Von den Bergen rauscht ein wasser # Hohe Tannen # Kehr ich einst zur Heimat wieder # Teure Heimat ==Lähteet== * Heinon virallinen diskografia Luokka:Vuoden 1974 albumit Luokka:Heinon albumit
Naudan tuberkuloosi

Naudan tuberkuloosilla tarkoitetaan Mycobacterium bovisMaa- ja metsätalousministeriö Eläinlääkintä- ja elintarvikeosasto luettu 15.9.2009 -bakteerin nautaeläimissä aiheuttamaa tautia. Tämän bakteerin aiheuttama tulehdus on yleensä vaikea ja progressiivinen, vaikka jotkut bakteerin kannat aiheuttavat lievempiä oireita. Nautaeläimiin voi tarttua myös muita mykobakteereita, jotka näkyvät testeissä mutta eivät yleensä aiheuta yhtä vakavia tauteja. Naudan tuberkuloosi on etenkin aiemmin voinut tarttua myös ihmiseen maidon välityksellä. ==Lähteet== Luokka:Märehtijöiden bakteeritaudit Luokka:Zoonoosit
Synnöve Isaksson

Synnöve Aurelia Isaksson (15. syyskuuta 1925 Parainen – 25. marraskuuta 2009 Helsinki) oli suomalainen näyttelijä. Hän teki pitkän uran Helsingin Ruotsalaisessa teatterissa. ==Elämä ja ura== Synnöve Isakssonin vanhemmat olivat merikapteeni F. W. Isaksson ja Lisa Isaksson. Isaksson avioitui näyttelijä Henake Schubakin kanssa vuonna 1954. Heille syntyivät lapset Sera (1956) ja Sem Rafael (1958). Isaksson jäi leskeksi kesäkuussa 1986. Isakssonin asuinpaikka oli Jerusalem, Israel välillä 1987–2007. Isaksson valmistui ylioppilaaksi 1943, jonka jälkeen hän suoritti yliopisto-opintoja 1943–1944. Vuosina 1944–1946 hän opiskeli Ruotsalaisen teatterin oppilaskoulussa. Isakssonin ammattiura alkoi Wasa Teaterista 1946–1948. Sen jälkeen hän työskenteli Åbo Svenska Teaterissa 1948–1951, Lilla Teaternissa 1951–1953 ja edelleen Wasa Teaterissa 1953–1954. Hänen aviopuolisonsa Henake Schubak toimi Wasa Teaterin johtajana samaan aikaan. Vuodesta 1956 Isaksson näytteli Helsingin Ruotsalaisessa teatterissa. Jatkosodan aikana Isaksson oli Nylands Nationin rintamakiertueella Itä-Karjalassa ja Karjalan kannaksella Marie Louise Aspelinin ja Kyllikki Forssellin kanssa. Hänen ohjelmanumeroihinsa sisältyi tanssia, laulua ja runojen lausuntaa.Suurella näyttämöllä, sivut 69 ja 73 ==Lähteet== *Suomen teatterit ja teatterintekijät 1983, ISBN 951-30-5727-5 ===Viitteet=== Luokka:Suomalaiset teatterinäyttelijät Luokka:Vuonna 1925 syntyneet Luokka:Vuonna 2009 kuolleet
Erma Werke

thumb|250px|Heinrich Vollmerin suunnittelema MP-40 konepistooli, joka on Erma Werken kuuluisin tuote. Erma Werke (alkuperäiseltä nimeltään Erfurter Maschinenfabrik) oli saksalainen asevalmistaja, jonka Berthold Geipel perusti vuonna 1922 Erfurtissa. Yritys tuli tunnetuksi erityisesti valmistamastaan MP-40 konepistoolista. Wehrmacht otti aseen käyttöön vuonna 1940, ja toisen maailmansodan loppuun mennessä niitä oli valmistettu 1,2 miljoonaa kappaletta. MP-40:n lisäksi Erfurter Maschinenfabrik valmisti myös muita konepistooleja. Sodan päätyttyä liittoutuneet lopettivat Erfurter Maschinenfabrikin toiminnan kuten muidenkin asevalmistajien. Vuonna 1949 yritys muutti nimensä Erma Werkeksi, ja vuonna 1952 se siirsi toimintansa Erfurtista Dachauhun. Dachaussa yritys toimi vuoteen 1997 asti, jolloin se ajautui konkurssiin. == Yrityksen valmistamat asemallit == *EMP-35 *EMP 44, kokeellinen konepistooli joka ei päätynyt sarjatuotantoon *MP40 *MP E *M1 Carbine, Erma Werke valmisti osia aseeseen 1950-luvulla Luokka:Saksalaiset aseteollisuusyritykset Luokka:Erfurtin historia
Valkoiset omenat

Valkoiset omenat () on Jonathan Carrollin vuonna 2002 ilmestynyt romaani. Romaani on Carrollin toinen suomennettu teos. ==Juoni== Kirja kuvaa päähenkilön, Vincent Ettrichin elämää. Vincent Ettrich työskentelee mainonta- alalla, on naimisissa ja hänellä on kaksi lasta. Hän kuitenkin luopuu tästä kaikesta uuden rakkauden vuoksi. Pian Vincent Ettrichille tapahtuu jotakin kummallista, hän huomaa kuolleensa mutta olevansa taas elävä. Vincentille selviää pian, että hänen uusi rakkautensa, venetsialainen Isabelle Neukor on saanut hänet palaamaan henkiin. Isabelle on raskaana ja hän haluaa Vincentin pelastavan heidän syntymättömän lapsensa, Anjon. Anjo pystyy viestimään muiden ihmisten kanssa ja kertoo olevansa universumin pelastaja. Vincentin pitäisi kertoa Anjolle joitakin elintärkeitä tietoja tuonpuoleisesta, ongelmana on kuitenkin se, että Vincent ei muista juuri mitään edellisestä elämästään, tai tuonpuoleisesta. ==Vastaanotto== Romaani on saanut tunnustusta monilta tahoilta. Kirjaa ovat kehuneet muun muassa The Guardian ja San Francisco Chronicle. The Nation kuvasi kirjaa seuraavasti: ”Carroll on maaginen realisti, joka kaivaa tiedostamattomamme uumenista syvällisiä emotionaalisia totuuksia.” Suomessa, Toni Jerrman on kuvannut kirjailijaa seuraavasti: ”Jonathan Carrollia on kutsuttu maagis-realistisen unimaan taikuriksi, puhuvien koirien parhaaksi ystäväksi ja aikuisten satukirjailijaksi. Mikään yksittäinen titteli ei kuitenkaan riitä kuvaamaan Carrollin kirjojen mielikuvituksellisia maisemia tai rakastettavia henkilöhahmoja.” == Lähteet == * *Arvosteluja kirjasta - englanniksi == Aiheesta muualla == * Päivi Mäkirinta: Valkoiset omenat. Turun sanomat 27.3.2007. *Valkoiset omenat Jonathan Carrolin kotisivulla - englanniksi Luokka:Vuoden 2002 kirjat Luokka:Yhdysvaltalaiset fantasiaromaanit
Tomi Kinnunen

Tomi Kinnunen (s. 28. maaliskuuta 1969 Sippola) on suomalainen entinen jalkapalloilija. Hän oli pelipaikaltaan keskuspuolustaja. Kinnunen aloitti uransa Myllykosken Pallossa. Hän nousi edustusjoukkueeseen 1986 ja oli mukana nostamassa seuraa Veikkausliigaan kauden 1991 päätteeksi. Mypassa Kinnunen saavutti SM-hopeaa 1993 ja Suomen Cupin voiton 1992.. Kinnunen siirtyi kaudeksi 1994 Kuopion Palloseuraan, minkä jälkeen hän pelasi FC Kuusysissä 1995 ja Rovaniemen Palloseurassa 1996. Rovaniemeltä Kinnunen siirtyi kahdeksi seuraavaksi kaudeksi Vaasan Palloseuraan, josta hänet myytiin kesken kauden 1998 belgialaiseen KRC Genkiin. VPS voitti molempina kausina SM-hopeaa. Kinnunen vietti Genkissä kauden, mutta ei saanut peliaikaa kärsittyään muun muassa useista loukkaantumisista, joiden vuoksi hän lopetti ammattilaisuransa vuonna 2000. Kinnunen yritti vielä paluuta MyPaan 2002, mutta lopulta hän ei pelannut yhtään liigaottelua. Kaikkiaan Kinnunen pelasi kahdeksan kauden aikana 110 pääsarjatason ottelua, joissa hän teki kuusi maalia. Kinnunen pelasi maajoukkueessa vuosina 1998–1999 kuusi A-maaottelua. ==Lähteet== Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1969 syntyneet Luokka:Elävät henkilöt
Pampas

Pampas voi tarkoittaa seuraavia: *pampa, eteläamerikkalainen aro *Pampas, ruotsinkielisen Pohjanmaan lempinimi *Pampas, kaupunki Perussa *Pampajoki, joki Perussa